ระเบียบคณะกรรมการข้าราชการฝ่ายศาลปกครองระเบียบคณะกรรมการข้าราชการฝ่ายศาลปกครองว่าด้วยการพัฒนาข้าราชการพ.ศ. ๒๕๔๔ อาศัยอำนาจตามความในมาตรา๘๔ แห่งพระราชบัญญัติจัดตั้งศาลปกครองและวิธีพิจารณาคดีปกครอง พ.ศ. ๒๕๔๒คณะกรรมการข้าราชการฝ่ายศาลปกครองออกระเบียบไว้ ดังต่อไปนี้ข้อ ๑ ระเบียบนี้เรียกว่า ระเบียบคณะกรรมการข้าราชการฝ่ายศาลปกครองว่าด้วยการพัฒนาข้าราชการ พ.ศ. ๒๕๔๔ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ ๓ ในระเบียบนี้ทุนอุดหนุน หมายความว่าเงินงบประมาณแผ่นดินที่สำนักงานจัดสรรไว้เพื่อเป็นเงินช่วยค่าใช้จ่ายในการศึกษาของข้าราชการค่าใช้จ่ายในการศึกษา หมายความว่า ค่าหน่วยกิตค่าธรรมเนียมการศึกษา และค่าบำรุงการศึกษาซึ่งสถาบันการศึกษาเรียกเก็บสำหรับการศึกษาในแต่ละระดับรวมทั้งค่าใช้จ่ายอื่นที่เกี่ยวกับการศึกษาตามที่คณะกรรมการเห็นสมควรคณะกรรมการ หมายความว่าคณะกรรมการพัฒนาตุลาการศาลปกครองและข้าราชการฝ่ายศาลปกครองข้าราชการ หมายความว่าตุลาการศาลปกครองและข้าราชการฝ่ายศาลปกครองสำนักงาน หมายความว่า สำนักงานศาลปกครองเลขาธิการ หมายความว่า เลขาธิการสำนักงานศาลปกครองข้อ๔[๒] ในแต่ละปีงบประมาณให้สำนักงานตั้งเงินงบประมาณรายจ่ายประจำปีเพื่อเป็นทุนอุดหนุนค่าใช้จ่ายในการศึกษาของข้าราชการในอัตราไม่เกินร้อยละ๘ ของเงินงบประมาณรายจ่ายหมวดเงินเดือน ค่าจ้างและเงินประจำตำแหน่งของข้าราชการของปีนั้นข้อ ๕ ให้เลขาธิการมีอำนาจอนุมัติสั่งจ่ายเงินงบประมาณของสำนักงานเป็นทุนอุดหนุนให้แก่ข้าราชการที่ได้รับการคัดเลือกให้ได้รับทุนอุดหนุนตามระเบียบนี้ข้อ๖[๓] ให้มีคณะกรรมการพัฒนาตุลาการศาลปกครองและข้าราชการฝ่ายศาลปกครองประกอบด้วย รองประธานศาลปกครองสูงสุดซึ่งประธานศาลปกครองสูงสุดมอบหมาย เป็นประธาน ตุลาการในศาลปกครองสูงสุดซึ่งประธานศาลปกครองสูงสุดมอบหมายจำนวนไม่เกินสี่คนตุลาการในศาลปกครองชั้นต้นซึ่งประธานศาลปกครองสูงสุดมอบหมายจำนวนไม่เกินสามคนเลขาธิการ รองเลขาธิการ ผู้อำนวยการสำนักบริหารทรัพยากรมนุษย์ผู้อำนวยการสำนักวิจัยและวิชาการ ผู้อำนวยการวิทยาลัยข้าราชการฝ่ายศาลปกครองเป็นกรรมการ และผู้อำนวยการสำนักการต่างประเทศ เป็นกรรมการและเลขานุการ ให้เลขาธิการแต่งตั้งข้าราชการฝ่ายศาลปกครองเป็นผู้ช่วยเลขานุการข้อ๗[๔]ให้คณะกรรมการมีอำนาจและหน้าที่ ดังต่อไปนี้(๑) กำหนดนโยบายและแผนในการพัฒนาข้าราชการ(๒) กำหนดหลักเกณฑ์และวิธีการในการให้ทุนอุดหนุน คุณสมบัติของผู้มีสิทธิได้รับทุนอุดหนุนสาขาวิชาที่จะให้ทุนอุดหนุน รวมทั้งจำนวนทุนอุดหนุนที่จะให้ในแต่ละปี และให้ประกาศให้ทราบโดยทั่วกัน(๓) พิจารณาอนุมัติให้ทุนอุดหนุนแก่ข้าราชการ โดยให้คำนึงถึงผลการปฏิบัติงานที่ผ่านมาความรับผิดชอบต่องาน ความประพฤติ ความอุตสาหะและเสียสละในการปฏิบัติงาน ผลของงานและประโยชน์ที่ได้รับหรือเกิดขึ้นแก่ศาลปกครองหรือสำนักงานเป็นสำคัญ(๔) พิจารณาอนุมัติเรื่องการเปลี่ยนแปลงระยะเวลาการศึกษา สถานศึกษา หรือสาขาวิชาที่ศึกษารวมถึงการอนุมัติในเรื่องอื่นที่เกี่ยวข้องกับการศึกษาและการฝึกอบรมด้วย(๕) พิจารณาอนุมัติให้ทุนอุดหนุนแก่ข้าราชการผู้ได้รับทุนจากแหล่งทุนอื่น เพื่อเป็นค่าใช้จ่ายในส่วนที่สามารถเบิกจ่ายได้ตามระเบียบนี้แต่ทุนดังกล่าวไม่ครอบคลุมถึงและคณะกรรมการเห็นว่าเป็นประโยชน์ต่อศาลปกครองหรือสำนักงาน เช่น ค่าพาหนะเดินทาง เป็นต้น(๖) ปฏิบัติการตามอำนาจหน้าที่อื่นที่กำหนดไว้ในระเบียบนี้ข้อ ๘ การให้ทุนอุดหนุนตามระเบียบนี้จะให้แก่ข้าราชการที่จะศึกษาหรืออยู่ในระหว่างการศึกษา ดังนี้(๑)[๕]สถาบันการศึกษาในประเทศและหลักสูตรที่จัดการศึกษานอกเวลาราชการในสาขาที่คณะกรรมการกำหนดโดยมีระยะเวลาการให้ทุนอุดหนุนดังนี้(ก) หลักสูตรปริญญาตรี ไม่เกิน๔ ปี(ข) หลักสูตรปริญญาโท ไม่เกิน๓ ปี(ค)หลักสูตรปริญญาโททางนิติศาสตร์ที่มีการทำวิทยานิพนธ์ ไม่เกิน ๔ ปี(ง) หลักสูตรปริญญาเอก ไม่เกิน๕ ปี(จ) หลักสูตรประกาศนียบัตรบัณฑิตหรือเทียบเท่า ไม่เกิน๑ ปี(๒)สถาบันการศึกษาต่างประเทศ ในระดับการศึกษา สถาบันการศึกษา สาขาวิชาและระยะเวลาตามที่คณะกรรมการกำหนดในกรณีที่มีเหตุจำเป็นและสมควรคณะกรรมการอาจขยายระยะเวลาการให้ทุนอุดหนุนตาม (๑) และ (๒)แก่ข้าราชการที่ได้รับทุนอุดหนุนได้ตามที่เห็นสมควรข้อ ๙ ข้าราชการที่ได้รับอนุมัติทุนอุดหนุนต้องทำสัญญาและจัดให้มีการทำสัญญาค้ำประกันไว้กับสำนักงานตามหลักเกณฑ์วิธีการ และแบบที่ประธานศาลปกครองสูงสุดหรือสำนักงานกำหนด แล้วแต่กรณีซึ่งอย่างน้อยต้องมีเงื่อนไขว่าข้าราชการที่ได้รับทุนอุดหนุนจะต้องรับราชการที่ศาลปกครองหรือสำนักงานต่อไปภายหลังจากที่สิ้นสุดการรับทุนอุดหนุนเป็นเวลาไม่น้อยกว่าสองเท่าของระยะเวลาที่ได้รับทุนอุดหนุนข้าราชการที่ได้รับทุนอุดหนุนผู้ใดไม่ได้รับราชการตามเงื่อนไขที่กำหนดในวรรคหนึ่งกรณีที่เป็นทุนอุดหนุนการศึกษาในสถาบันการศึกษาในประเทศต้องชดใช้เงินทุนอุดหนุนคืนให้แก่สำนักงานตามจำนวนที่ได้รับไปกับให้ใช้เงินอีกจำนวนหนึ่งเท่าของจำนวนทุนอุดหนุนดังกล่าวให้เป็นเบี้ยปรับแก่สำนักงานสำหรับกรณีที่เป็นทุนอุดหนุนการศึกษาในสถาบันการศึกษาในต่างประเทศต้องชดใช้เงินทุนอุดหนุนที่ได้รับคืนให้แก่สำนักงานกับให้ใช้เงินอีกจำนวนสองเท่าของจำนวนเงินทุนอุดหนุนที่ได้รับไปเพื่อเป็นเบี้ยปรับให้แก่สำนักงาน[๖]ในกรณีข้าราชการที่ได้รับทุนอุดหนุนลาออกหรือโอนไปรับราชการที่อื่นก่อนครบระยะเวลาตามเงื่อนไขที่กำหนดไว้ในวรรคหนึ่งเลขาธิการจะลดจำนวนเงินที่จะต้องชดใช้และเบี้ยปรับลงตามส่วนก็ได้ในกรณีที่มีเหตุจำเป็นเพื่อประโยชน์ของทางราชการเลขาธิการอาจให้ข้าราชการที่ได้รับทุนอุดหนุนไม่ต้องชดใช้ทุนอุดหนุนหรือเบี้ยปรับตามวรรคสองหรือวรรคสามก็ได้ข้อ ๑๐ ข้าราชการที่ได้รับทุนอุดหนุนต้องรายงานผลการศึกษาทุกภาคการศึกษาตลอดระยะเวลาที่ได้รับทุนอุดหนุนให้สำนักงานทราบหรือเมื่อได้รับการร้องขอในกรณีที่ข้าราชการที่ได้รับทุนอุดหนุนสำเร็จการศึกษาแล้วให้ส่งสำเนารายงานผลการศึกษาพร้อมสำเนาปริญญาบัตรหรือประกาศนียบัตรให้แก่สำนักงานภายในหกสิบวันนับแต่วันที่สำเร็จการศึกษาในการนี้ หากมีการจัดทำวิทยานิพนธ์ สารนิพนธ์ หรือเอกสารรายงานทางการศึกษาอื่นให้ข้าราชการที่ได้รับทุนอุดหนุนส่งวิทยานิพนธ์ สารนิพนธ์หรือเอกสารรายงานทางการศึกษาดังกล่าวไปพร้อมกับรายงานผลการศึกษาด้วยในกรณีที่ข้าราชการที่ได้รับทุนอุดหนุนผู้ใดไม่ดำเนินการตามวรรคหนึ่งและวรรคสองหากเป็นตุลาการศาลปกครอง ให้สำนักงานแจ้งให้ประธานศาลปกครองสูงสุดทราบเพื่อพิจารณาดำเนินการตามที่เห็นสมควรแต่ถ้าเป็นข้าราชการฝ่ายศาลปกครองให้ถือว่าเป็นการกระทำผิดวินัยและอาจถูกดำเนินการทางวินัยได้รวมทั้งไม่มีสิทธิได้รับการลดหรือยกเว้นตามข้อ ๙ วรรคสามหรือวรรคสี่ข้อ๑๑[๗]ให้จ่ายทุนอุดหนุนแก่ข้าราชการที่ได้รับทุนอุดหนุนเฉพาะเพื่อเป็นค่าใช้จ่ายในการศึกษาเท่าที่จ่ายจริงแต่ไม่เกินจำนวนเงินตามที่คณะกรรมการกำหนดข้อ ๑๒ การเบิกจ่ายทุนอุดหนุนให้ข้าราชการที่ได้รับทุนอุดหนุนขอรับได้ที่หน่วยงานที่สำนักงานกำหนดข้อ ๑๓ ให้ยุติการให้ทุนอุดหนุนเมื่อมีกรณีหนึ่งกรณีใดดังต่อไปนี้(๑)ข้าราชการที่ได้รับทุนอุดหนุนพ้นจากสภาพการเป็นนักศึกษาในสถาบันการศึกษา(๒)ครบกำหนดระยะเวลาการให้ทุนอุดหนุนตามข้อ ๘(๓)เป็นผู้ที่คณะกรรมการพิจารณาแล้วเห็นว่าการศึกษาเป็นผลทำให้เกิดความเสียหายแก่ราชการของศาลปกครองหรือสำนักงานแล้วแต่กรณี หรือหย่อนสมรรถภาพในการปฏิบัติงานลงไปจากเดิมมากหรือมีผลการศึกษาอยู่ในระดับที่ไม่น่าพอใจ(๔)เหตุอื่นที่คณะกรรมการเห็นสมควรข้อ ๑๔ ในกรณีที่สำนักงานเห็นสมควรพัฒนาพนักงานหรือลูกจ้างประจำของสำนักงานในด้านการศึกษาสำนักงานจะให้ความช่วยเหลือเกี่ยวกับค่าใช้จ่ายในการศึกษาโดยใช้หลักเกณฑ์และวิธีการตามระเบียบนี้โดยอนุโลมก็ได้ข้อ ๑๕ ให้คณะกรรมการมีอำนาจตีความและวินิจฉัยปัญหาเกี่ยวกับการปฏิบัติตามระเบียบนี้คำวินิจฉัยนี้ให้เป็นที่สุดข้อ ๑๖ ให้เลขาธิการรักษาการตามระเบียบนี้และให้มีอำนาจออกระเบียบ ประกาศ หรือคำสั่งเพื่อประโยชน์ในการปฏิบัติตามระเบียบนี้ประกาศ ณ วันที่ ๓๑ตุลาคม พ.ศ. ๒๕๔๔อักขราทร จุฬารัตนประธานศาลปกครองสูงสุดประธานกรรมการข้าราชการฝ่ายศาลปกครอง[เอกสารแนบท้าย]๑.สัญญาของข้าราชการฝ่ายศาลปกครองที่ได้รับทุนอุดหนุนค่าใช้จ่ายในการศึกษาภายในประเทศเพื่อการพัฒนาข้าราชการฝ่ายศาลปกครองของสำนักงานศาลปกครอง๒.สัญญาของข้าราชการฝ่ายศาลปกครองที่ได้รับทุนอุดหนุนค่าใช้จ่ายในการศึกษาต่างประเทศเพื่อการพัฒนาข้าราชการฝ่ายศาลปกครองของสำนักงานศาลปกครอง๓.สัญญาค้ำประกัน(ดูข้อมูลจากภาพกฎหมาย)ระเบียบคณะกรรมการข้าราชการฝ่ายศาลปกครองว่าด้วยการพัฒนาข้าราชการ (ฉบับที่ ๒) พ.ศ. ๒๕๔๖[๘]ระเบียบคณะกรรมการข้าราชการฝ่ายศาลปกครองว่าด้วยการพัฒนาข้าราชการ (ฉบับที่ ๓) พ.ศ. ๒๕๔๗[๙]ระเบียบคณะกรรมการข้าราชการฝ่ายศาลปกครองว่าด้วยการพัฒนาข้าราชการ (ฉบับที่ ๔) พ.ศ. ๒๕๕๐[๑๐]ระเบียบคณะกรรมการข้าราชการฝ่ายศาลปกครองว่าด้วยการพัฒนาข้าราชการ (ฉบับที่ ๕) พ.ศ. ๒๕๕๐[๑๑]ระเบียบคณะกรรมการข้าราชการฝ่ายศาลปกครองว่าด้วยการพัฒนาข้าราชการ (ฉบับที่ ๖) พ.ศ. ๒๕๕๓[๑๒]ข้อ ๖ ข้าราชการที่ได้รับทุนอุดหนุนการศึกษาในสถาบันการศึกษาในต่างประเทศก่อนวันที่ระเบียบนี้ใช้บังคับและผิดสัญญาไม่ได้รับราชการตามเงื่อนไขที่กำหนดไว้ในสัญญาในขณะที่ได้รับทุนอุดหนุนดังกล่าวต้องชดใช้เงินทุนอุดหนุน เงินเดือนที่ได้รับระหว่างศึกษา และเงินที่ทางราชการจ่ายช่วยเหลือที่ได้รับไปคืนให้แก่สำนักงานกับให้ใช้เงินอีกจำนวนสองเท่าของจำนวนเงินทุนอุดหนุนเงินเดือนที่ได้รับระหว่างศึกษาและเงินที่ทางราชการจ่ายช่วยเหลือดังกล่าวเป็นเบี้ยปรับแก่สำนักงานข้อ ๗ ข้าราชการผู้ได้รับทุนอุดหนุนการศึกษาในสถาบันการศึกษาในต่างประเทศที่อยู่ในระหว่างการศึกษาในวันที่ระเบียบนี้ใช้บังคับและภายหลังผิดสัญญาไม่ได้รับราชการตามเงื่อนไขที่กำหนดไว้ในสัญญาในขณะที่ได้รับทุนอุดหนุนดังกล่าวต้องชดใช้เงินทุนอุดหนุน เงินเดือนที่ได้รับระหว่างศึกษาและเงินที่ทางราชการจ่ายช่วยเหลือที่ได้รับไปก่อนวันที่ระเบียบนี้ใช้บังคับกับให้ใช้เงินอีกจำนวนสองเท่าของจำนวนเงินทุนอุดหนุนเงินเดือนที่ได้รับระหว่างศึกษาและเงินที่ทางราชการจ่ายช่วยเหลือที่ได้รับไปดังกล่าวให้เป็นเบี้ยปรับแก่สำนักงานและจะต้องชดใช้เงินทุนอุดหนุน เงินเดือนที่ได้รับระหว่างศึกษาและเงินที่ทางราชการจ่ายช่วยเหลือที่ได้รับตั้งแต่วันที่ระเบียบนี้ใช้บังคับคืนให้แก่สำนักงานกับให้ใช้เงินอีกจำนวนหนึ่งเป็นเบี้ยปรับแก่สำนักงานศาลปกครองด้วย ดังนี้(๑)เงินจำนวนสองเท่าของจำนวนเงินทุนอุดหนุน(๒)เงินจำนวนหนึ่งเท่าของเงินเดือนที่ได้รับระหว่างศึกษาและเงินที่ทางราชการจ่ายช่วยเหลือระเบียบคณะกรรมการข้าราชการฝ่ายศาลปกครองว่าด้วยการพัฒนาข้าราชการ (ฉบับที่ ๗) พ.ศ. ๒๕๕๕[๑๓]ปณตภร/ผู้จัดทำ๒๗ มิถุนายน ๒๕๕๕[๑] ราชกิจจานุเบกษาเล่ม ๑๑๘/ตอนที่ ๑๐๑ ก/หน้า ๘/๕ พฤศจิกายน ๒๕๔๔[๒] ข้อ ๔แก้ไขเพิ่มเติมโดยระเบียบคณะกรรมการข้าราชการฝ่ายศาลปกครอง ว่าด้วยการพัฒนาข้าราชการ(ฉบับที่ ๒) พ.ศ. ๒๕๔๖[๓] ข้อ ๖แก้ไขเพิ่มเติมโดยระเบียบคณะกรรมการข้าราชการฝ่ายศาลปกครอง ว่าด้วยการพัฒนาข้าราชการ(ฉบับที่ ๗) พ.ศ. ๒๕๕๕[๔] ข้อ ๗แก้ไขเพิ่มเติมโดยระเบียบคณะกรรมการข้าราชการฝ่ายศาลปกครอง ว่าด้วยการพัฒนาข้าราชการ(ฉบับที่ ๔) พ.ศ. ๒๕๕๐[๕] ข้อ ๘ วรรคหนึ่ง(๑) แก้ไขเพิ่มเติมโดยระเบียบคณะกรรมการข้าราชการฝ่ายศาลปกครอง ว่าด้วยการพัฒนาข้าราชการ(ฉบับที่ ๖) พ.ศ. ๒๕๕๓[๖] ข้อ ๙ วรรคสองแก้ไขเพิ่มเติมโดยระเบียบคณะกรรมการข้าราชการฝ่ายศาลปกครอง ว่าด้วยการพัฒนาข้าราชการ(ฉบับที่ ๖) พ.ศ. ๒๕๕๓[๗] ข้อ ๑๑แก้ไขเพิ่มเติมโดยระเบียบคณะกรรมการข้าราชการฝ่ายศาลปกครอง ว่าด้วยการพัฒนาข้าราชการ(ฉบับที่ ๔) พ.ศ. ๒๕๕๐[๘] ราชกิจจานุเบกษาเล่ม ๑๒๐/ตอนที่ ๘๒ ก/หน้า ๑/๒๙ สิงหาคม ๒๕๔๖[๙] ราชกิจจานุเบกษาเล่ม ๑๒๑/ตอนที่ ๓๕ ก/หน้า ๒๔/๑๐ มิถุนายน ๒๕๔๗[๑๐] ราชกิจจานุเบกษา เล่ม๑๒๔/ตอนที่ ๒๘ ก/หน้า ๑๒/๒๗ มิถุนายน ๒๕๕๐[๑๑] ราชกิจจานุเบกษา เล่ม๑๒๔/ตอนที่ ๘๐ ก/หน้า ๒๘/๑๕ พฤศจิกายน ๒๕๕๐[๑๒] ราชกิจจานุเบกษาเล่ม ๑๒๗/ตอนที่ ๘ ก/หน้า ๑/๓ กุมภาพันธ์ ๒๕๕๓[๑๓] ราชกิจจานุเบกษาเล่ม ๑๒๙/ตอนที่ ๔๓ ก/หน้า ๓๑/๑๘ พฤษภาคม ๒๕๕๕